ปตท.ทุ่ม 2.45 หมื่นล้านลงทุน 5 ปี
นายอรรถพล ฤกษ์พิบูลย์ รองกรรมการผู้จัดการใหญ่หน่วยธุรกิจน้ำมัน บริษัท ปตท.จำกัด (มหาชน) เปิดเผยถึงแผนการลงทุนในธุรกิจน้ำมันระหว่างปี 2559-2563 ว่า ปตท.จะใช้งบประมาณรวม 24,500 ล้านบาท แบ่งเป็นการลงทุนในประเทศไทย 20,000 ล้านบาท ลงทุนในอาเซียน 4,500 ล้านบาท โดยอาเซียนจะเป็นการลงทุนในธุรกิจสถานีบริการน้ำมัน ปตท. ธุรกิจที่ไม่ใช่น้ำมัน (นอนออยล์) อาทิ กิจการอเมซอนคาเฟ่ มินิมาร์ทจิฟฟี่ การจำหน่ายน้ำมันหล่อลื่น โดยการลงทุนในต่างประเทศ ตั้งเป้าสร้างรายได้ให้กับ ปตท.55,000 ล้านบาทภายในปี 2563 จากปัจจุบันธุรกิจน้ำมันและนอนออยล์มีรายได้อยู่ที่ปีละ 24,000 ล้านบาท,ทั้งนี้ ล่าสุด ปตท.ได้เปิดสถานีบริการน้ำมัน (ปั๊ม) ปตท.ที่จังหวัดเสียมเรียบ ประเทศกัมพูชา รวม 2 แห่ง ซึ่งเป็นปั๊มน้ำมันแบบครบวงจร และมีปั๊ม ปตท.ในกัมพูชา ขณะนี้รวม 28 แห่ง ตั้งเป้าในปี 2563 จะมีปั๊มน้ำมัน ปตท.รวม 90 แห่ง ซึ่งจะทำให้ธุรกิจน้ำมันในกัมพูชาของ ปตท.มีรายได้ในปีดังกล่าวรวม 10,000 ล้านบาท,นอกจากนี้ ปตท.ยังมีแผนขยายกิจการร้านกาแฟ อเมซอน ในกัมพูชา ต่อเนื่อง ทั้งที่อยู่ในปั๊ม ปตท.และนอกปั๊ม ปตท.เพราะผู้บริโภคกัมพูชานิยมดื่มกาแฟเพิ่มมากขึ้น เดือนพ.ย.นี้ ปตท.จะเสนอให้คณะกรรมการ ปตท.พิจารณาปรับแผนลงทุนธุรกิจร้านกาแฟอเมซอนในอาเซียนใหม่อีกครั้ง จากเดิมตั้งเป้าหมายปี 2563 จะมีร้านกาแฟอเมซอนในอาเซียนรวม 200 แห่ง เพราะพบว่าผู้ประกอบการท้องถิ่นในอาเซียน สนใจขอซื้อลิขสิทธิ์ไปเปิดกิจการเป็นจำนวนมาก เฉพาะในกัมพูชา มีผู้เสนอขอซื้อสิทธิ์ประมาณ 100 ราย ธุรกิจน้ำมันในอาเซียนปี 2563 ปตท.ตั้งเป้าขยายปั๊มน้ำมันในอาเซียน 500 แห่ง จากปัจจุบันอยู่ที่ 170 แห่ง.
นายอรรถพล ฤกษ์พิบูลย์ รองกรรมการผู้จัดการใหญ่หน่วยธุรกิจน้ำมัน บริษัท ปตท.จำกัด (มหาชน) เปิดเผยถึงแผนการลงทุนในธุรกิจน้ำมันระหว่างปี 2559-2563
อรรถพล ฤกษ์พิบูลย์,บริษัท ปตท.จำกัด,การลงทุน,อเมซอน,กัมพูชา,ไทยรัฐฉบับพิมพ์,หนังสือพิมพ์ไทยรัฐ